*6.pielikums*

*līgumam par primārā veselības aprūpes*

*pakalpojuma – veselības aprūpe mājās*

*sniegšanu un apmaksu*

**COVID-19 vakcinācijas organizācijas un apmaksas kārtība**

1. IZPILDĪTĀJS, sniedzot Covid-19 vakcinācijas pakalpojumus, nodrošina:
   1. vakcinējamo personu plūsmas organizāciju:
      1. veic vakcināciju, ievērojot epidemioloģiskās drošības pasākumus un pēc pieraksta, lai samazinātu personu savstarpējo kontaktu iespēju;
      2. ja nav zināma precīza informācija par vakcīnu pieejamības laiku, ārstniecības iestāde veido vakcinējamo personu gaidīšanas sarakstu, norādot personu kontaktinformāciju, un divas darba dienas pirms plānotās vakcinācijas informē personu par plānoto/iespējamo vakcinācijas laiku;
      3. pēc personas vakcinācijas plāno revakcinācijas veikšanas datumu un laiku un   rakstiski informē par to  personu;
   2. vakcīnu apjoma plānošanu, vakcīnu pasūtīšanu un racionālu izlietošanu atbilstoši normatīvajos aktos un Slimību profilakses un kontroles centra noteiktajai kārtībai;
   3. publiski pieejamu informāciju IZPILDĪTĀJA ārstniecības personālam par Covid-19 vakcinācijas kārtību pie IZPILDĪTĀJA;
   4. vakcīnu uzglabāšanu (+2°C līdz +8° C) temperatūrā un sagatavošanu lietošanai atbilstoši vakcīnas ražotāja noteikumiem;
   5. personu vakcināciju atbilstoši Covid-19 vakcinācijas rokasgrāmatā[[1]](#footnote-1) noteiktajiem nosacījumiem;
   6. veiktās vakcinācijas dokumentēšanu Vienotajā veselības nozares elektroniskajā informācijas sistēmā un normatīvajos aktos noteiktajā medicīniskajā dokumentācijā. IZPILDĪTĀJS veidlapā Nr.024/u „Ambulatorā pacienta talons” norāda diagnozi U11.9 “Nepieciešamība imunizēt pret Covid-19” atbilstoši SSK-10 klasifikatoram, ceturto aprūpes epizodes veidu un veiktās vakcinācijas manipulācijas;
   7. ziņošanu par blakusparādībām saistībā ar Covid-19 vakcīnu Zāļu valsts aģentūras [tīmekļvietnē sadaļā “Ziņot par zāļu blaknēm, negadījumiem ar ierīcēm, biovigilanci](https://www.zva.gov.lv/lv/veselibas-aprupes-specialistiem-un-iestadem/zales/farmakovigilance/zinot-par-blaknem)”, aizpildot elektronisko ziņojuma veidlapu.
2. IZPILDĪTĀJS sniedz Covid-19 vakcinācijas pakalpojumus:
   1. vakcinācijas kabinetos:

|  |  |  |  |  |
| --- | --- | --- | --- | --- |
| Nr.p.k. | Pakalpojumu sniegšanas vietas adrese | Tālrunis pierakstam | Darba laiks pieraksta veikšanai | Elektroniska pieteikuma vietne |
|  |  |  |  |  |
|  |  |  |  |  |
|  |  |  |  |  |

* 1. mobilās vakcinācijas izbraukumos:

|  |  |  |  |  |
| --- | --- | --- | --- | --- |
| N.p.k. | Pakalpojumu sniegšanas plānošanas vienība | Tālrunis mobilā brigādes pakalpojuma pieteikšanai | Darba laiks pieraksta veikšanai | Elektroniska pieteikuma vietne |
|  |  |  |  |  |
|  |  |  |  |  |
|  |  |  |  |  |

1. Šī pielikuma 2.punktā minētās informācijas izmaiņu gadījumā IZPILDĪTĀJS ne vēlāk kā 3 (trīs) darba dienu laikā attiecīgajai DIENESTA teritoriālajai nodaļai nosūta aktualizētu šī pielikumu 2.punkta informāciju (elektroniski noformēta dokumenta veidā, kas ir parakstīts ar drošu elektronisko parakstu un satur laika zīmogu). Pēc aktualizētas informācijas saņemšanas DIENESTĀ tā tiek pievienota Līgumam un kļūst par tā neatņemamu sastāvdaļu. Šī pielikuma 2.punktā minētās informācijas izmaiņu gadījumā Līguma grozījumi netiek gatavoti.
2. DIENESTS šī pielikuma 2.punktā minēto informāciju ir tiesīgs izplatīt publiski.
3. IZPILDĪTĀJS nodrošina publiski pieejamu informāciju par Covid-19  vakcinācijas kārtību un konkrētā periodā vakcinējamo personu mērķa grupām (t. sk.  arī IZPILDĪTĀJA tīmekļa vietnē).
4. IZPILDĪTĀJS līdz nākošā mēneša 5. datumam nosūta attiecīgajai DIENESTA teritoriālajai nodaļai uz elektroniskā pasta adresi informāciju par veikto mobilo izbraukumu grafiku, par katru izbraukumu norādot - izbraukuma datumu, adresi un vakcinēto personu skaitu.
5. IZPILDĪTĀJA sniegtie vakcinācijas pakalpojumi tiek apmaksāti atbilstoši faktiski sniegto pakalpojumu apjomam.
6. DIENESTS ir tiesīgs pārtraukt Covid-19 vakcinācijas pakalpojuma sniegšanu, par to rakstveidā brīdinot IZPILDĪTĀJU ne mazāk kā 1 (vienu) mēnesi iepriekš.

|  |  |
| --- | --- |
| DIENESTS | IZPILDĪTĀJS |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. <https://www.zva.gov.lv/lv/informacija-arstniecibas-personam-par-vakcinam-un-vakcinaciju-pret-covid-19> [↑](#footnote-ref-1)